**NÁRODNÁ RADA SLOVENSKEJ REPUBLIKY**

VI. volebné obdobie

**Návrh**

**zákon**

z ... 2015,

**ktorým sa mení a dopĺňa zákon č. 56/2012 Z. z. o cestnej doprave v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 56/2012 Z. z. o cestnej doprave v znení zákona č. 317/2012 Z. z., zákona č. 345/2012 Z. z., zákona č. 133/2013 Z. z., zákona č. 180/2013 Z. z. a zákona č. 388/2013 Z. z. sa mení a dopĺňa takto:

Za doterajší § 10 sa vkladá nový § 10a, ktorý znie:

„§ 10a

Ak je žiadateľ o udelenie dopravnej licencie držiteľom povolenia alebo licencie podľa § 10 ods. 3 písm. a), disponuje dostatočnou technickou základňou podľa § 10 ods. 3 písm. d) a v žiadosti o udelenie dopravnej licencie uvedie, že na prevádzkovanie autobusovej linky nežiada a v budúcnosti žiadať nebude náhradu výkonov vo verejnom záujme ani akúkoľvek inú dotáciu z rozpočtov verejnej správy, dopravný správny orgán mu licenciu udelí.

Postup podľa ods. 1 sa týka len žiadosti o udelenie dopravnej licencie na diaľkovú dopravu.

Ustanovenia § 10, s výnimkou ustanovenia § 10 ods. 3 písm. b) a c), platia rovnako.“

Ak držiteľ dopravnej licencie udelenej podľa ods. 1 požiada o náhradu výkonov vo verejnom záujme alebo o akúkoľvek inú dotáciu z rozpočtov verejnej správy vo vzťahu k tejto dopravnej licencii, dopravný správny orgán mu takto udelenú licenciu odníme.

Za doterajší § 56a sa vkladá nový § 56b, ktorý vrátane nadpisu znie:

„§ 56b

Prechodné ustanovenia k úpravám účinným od 1. júna 2015

Konania o udelenie dopravnej licencie, začaté a právoplatne neukončené do 1. júna 2015, sa dokončia podľa doterajších predpisov. Ak žiadateľ v prebiehajúcom konaní o udelenie dopravnej licencie do 1. júna 2015 doplní svoju žiadosť a splní podmienky podľa § 10a, bude mu udelená licencia podľa § 10a.“.

**Čl. II**

Tento zákon nadobúda účinnosť 1. júna 2015.